# Konsesjonspliktvurdering av vannuttak fra overflatevann

**Veiledningen på denne siden kan med fordel slettes før meldeskjemaet sendes inn.**

# Veiledning

### Konsesjonspliktvurdering Tiltakshaver har ansvar for å informere NVE om tiltak i vassdrag som kan være konsesjonspliktige etter vannressursloven § 8. Dersom det ikke er opplagt at et tiltak må ha konsesjon, kan tiltakshaver be NVE avgjøre om tiltaket trenger konsesjon, jf. vannressursloven § 18, en såkalt konsesjonspliktvurdering. For mer informasjon se www.nve.no.

*Eksempel på tiltak som dette meldeskjemaet er beregnet for:*

* Uttak av vann til snøproduksjon
* Små uttak av vann til drikkevannsforsyning

Dette meldeskjemaet er ikke beregnet for kraftverk og akvakulturanlegg. For konsesjonspliktvurdering av kraftverk henvises det til egen mal. For behandling av vannuttak til akvakulturanlegg, se www.nve.no/vann-vassdrag-og-miljoe/akvakultur.

### Saksgang Melding om konsesjonspliktvurdering sendes inn til NVE, helst elektronisk via altinn eller MinID, men kan også sendes på e-post eller med vanlig post. Det foretas en kvalitetssikring hos NVE før meldingen tas til behandling. Meldingen vil bli sendt på en begrenset høring til kommune, fylkeskommune, statsforvalteren og ev. andre berørte parter. Det avklares også om det er behov for en befaring av tiltaksområdet. NVE fatter deretter et vedtak i saken.

# Konsesjonspliktige tiltak

## Hvis du kan svare ja på et eller flere av spørsmålene nedenfor er det svært sannsynlig at tiltaket har et omfang som krever full konsesjonsbehandling. Dersom et tiltak kan være til nevneverdig skade eller ulempe for allmenne interesser, må tiltakshaver søke konsesjon etter vannressursloven. For at du skal få en mest mulig rasjonell saksbehandling, anbefaler NVE da at du går direkte i gang med konsesjonssøknad. Nærmere informasjon om utforming og behandling av søknader finnes på NVEs nettsider www.nve.no, eller du kan kontakte NVE, seksjon for vassdragsinngrep.

## *De privatrettslige forholdene reguleres ikke av vannressursloven, og tiltakshaver bør ha skaffet seg de nødvendige rettigheter for gjennomføring av tiltaket før det søkes om tillatelse etter vannressursloven.*

# Kontrollspørsmål

* Planlegges tiltaket med reguleringsmagasin?
* Kan tiltaket påvirke vannstanden i innsjø/tjern oppstrøms?
* Planlegges vannuttak uten slipp av minstevannføring tilsvarende minimum alminnelig lavvannføring?
* Berører tiltaket allmenne interesser i vesentlig grad?

# Melding om (tiltakets art)…………………….. i (navn på elv), xxx kommune i xxx fylke

**[NB! Erstatt teksten i klammer med informasjonen som er etterspurt. Tekst i klammer skal slettes før meldeskjemaet sendes inn. Slett overskrifter som ikke er relevante for tiltaket.]**

 [Redegjør kort for den geografiske plasseringen av vassdragstiltaket. Kommune, fylke, navn på vassdrag og vassdragsnr. ([NVE Atlas](http://www.nve.no/no/Vann-og-vassdrag/Databaser-og-karttjenester/) (<http://www.nve.no/no/Vann-og-vassdrag/Databaser-og-karttjenester/>) kan benyttes for å finne vassdragsnummer.) Kart over området vedlegges (oversiktskart 1:50 000 og et detaljert kart 1:5000). **]**

# Opplysninger om melder

|  |
| --- |
| **Tiltakshaver** |
| Navn: |
| Adresse: |
| Postnummer: | Poststed:  |
| Telefon: | E-postadresse: |
|  |
| **Kontaktperson tiltakshaver/konsulent** |
| Navn: |
| Telefon: | E-postadresse: |

# Informasjon om vassdragstiltaket

[Hva er formålet med tiltaket? Beskriv hva som skal gjøres, og hvordan vassdragstiltaket skal utføres. Legg vekt på inngrep i vassdraget, eller like i nærheten av vassdraget. Det skal legges ved et detaljert kart (1:5000) over tiltaksområdet der alle tekniske inngrep skal være inntegnet i farger. Kartet skal ha en god tegnforklaring.]

[Hvis vassdragstiltaket skal foregå over en eller flere begrensede tidsperioder skal dette angis i teksten (dd.mm.åååå – dd.mm.åååå). ]

[**Under følger en kort oversikt over hvilke informasjon som er nødvendig for å vurdere de typer vassdragstiltak som det er mest vanlig å vurdere konsesjonsplikt for. Oversikten viser hvilke opplysninger som må med som et minimum og erstatter ikke beskrivelsen av hva som skal gjøres og hvordan vassdragstiltaket skal utføres.** ]

 [Dersom det enten planlegges reguleringsmagasin, hvis vassdragstiltaket kan påvirke vannstand i innsjø/tjern oppstrøms eller det ikke er planlagt slipp av minstevannføring minimum tilsvarende alminnelig lavvannføring i vassdrag med årssikker vannføring, er det svært sannsynlig at vassdragstiltaket er konsesjonspliktig. ]

[Ved uttak av vann skal tabell med hoveddata fylles ut. Det skal også legges ved en varighetskurve som vedlegg ]

|  |
| --- |
| **Hoveddata** |
| **TILSIG** |   |   |  |
| Nedbørfelt | km2 |  |  |
| Feltets middelavrenning | l/s/km2 |  |  |
| Middelvannføring | l/s el m3 |  |  |
| Alminnelig lavvannføring | l/s el m3 |  |  |
| Planlagt minstevannføring | l/s el m3 |  |  |
|  |  |  |  |
| **VANNUTTAK** |   |  |  |
| Inntak | moh. |  |  |
| Avløp | moh. |  |  |
| Volum på inntaksmagasin  | m3 |  |  |
| Lengde på berørt elvestrekning | m |  |  |
| Høyde på inntaksdam | m |  |  |
| Diameter på rør | mm |  |  |
| Antall rørgater | stk. |  |  |
| Antall rør | stk. |  |  |
| Maksimalt vannuttak | l/s el m3/døgn |  |  |
| Gjennomsnittlig vannuttak | l/s el m3/døgn |  |  |
|  |  |  |  |

# Beskrivelse av allmenne interesser og forholdet til offentlige planer og føringer

**[Erstatt tekst som står i klammer med den informasjonen som etterspørres i teksten. Teksten i klammer skal slettes før meldeskjemaet sendes inn. Overskrifter skal ikke slettes med mindre dette er spesifisert. Dette gjelder for resten av meldeskjemaet.**]

[Beskriv dagens situasjon og virkning for allmenne interesser innenfor utbyggingsområdet på bakgrunn av eksisterende informasjon. I teksten skal det henvises til søk i fagdatabaser og/eller aktuelle nettsider. ]

**Naturens mangfold**[Innhent informasjon om rødlistearter(<http://artskart.artsdatabanken.no/Default.aspx>), naturtyper, fisk og villrein som inngår i utbyggingsområdet/tiltaksområdet. Miljødirektoratet har flere karttjenester som inneholder informasjon om naturmangfoldet, for eksempel Naturbase, Lakseregisteret, Villreinbase og Vannmiljø, se: <http://www.miljødirektoratet.no/kart/>. Ta kontakt med statsforvalteren og kommunen og undersøk hvilken informasjon de har om naturmangfoldet innenfor influens- og utbyggingsområdet.

Økosystemer som våtmarker, myrer, elvebredder og skog kan være viktige lagre for klimagasser. Dersom tiltaket medfører inngrep i slike økosystem, må dette beskrives.

Hovedregelen er at naturbaserte løsninger bør velges, se «Statlige planretningslinjer for klima- og energiplanlegging og klimatilpasning» på lovdata.no. Dersom naturbaserte løsninger, som for eksempel å holde vassdrag åpne blir valgt bort, skal dette særskilt begrunnes. For mer informasjon om klimatilpasning, se [klimatilpasning.no](http://klimatilpasning.no).]

### **Landskap**[Beskriv elva som landskapselement, markerte fosser og lignende. ]

### **Brukerinteresser** [Beskriv brukerinteresser knyttet til [reindrift (http://www.reindrift.no/), ,](file:///C%3A/Users/kha/AppData/Local/Microsoft/Windows/Temporary%20Internet%20Files/Content.Outlook/PLEF7EAW/reindrift%20%28http%3A/www.reindrift.no/%29%2C%20%2C) jakt og fiske, friluftsliv og reiseliv. ]

### **Kulturminner**[Fylkeskommunen og ev. Sametinget kan kontaktes for informasjon. Av karttjenester finnes bl.a. [kulturminnesøk](http://www.kulturminnesok.no/). ]

### **Skred**[Innhent informasjon om skredfare fra Skredatlas, se [www.skrednett.no](http://www.skrednett.no).]

### **Offentlige planer og nasjonale føringer**[Beskriv forholdet til Vernede vassdrag (<http://www.nve.no/no/Vann-og-vassdrag/Verneplan/>) , nasjonale laksevassdrag (<http://www.miljostatus.no/Tema/Ferskvann/Laks/Nasjonale-laksevassdrag-og-laksefjorder/>), kommunale planer, inngrepsfrie områder (INON) (<http://www.miljodirektoratet.no/no/Tema/Miljoovervakning/Inngrepsfrie-naturomrader-i-Norge-/>) og andre planer eller beskyttede områder. ]

# Dam – vurdering av konsekvensklasse

[Alle dammer med tilhørende konstruksjoner skal vurderes og klassifiseres i én av fem konsekvensklasser i tråd med damsikkerhetsforskriften kap.4. For dammer som automatisk havner i konsekvensklasse 0, skal tiltakshaver gjøre en vurdering av dammen.]

[Dersom det planlegges dam og konsekvensklassen ikke er automatisk klasse 0, skal skjemaet ”Klassifisering av dammer og trykkrør” fylles ut for dammen, se <http://www.nve.no/no/Sikkerhet-og-tilsyn1/Damsikkerhet/KLassifisering1/>.]

# Tilleggsinformasjon

[Har du tilleggsopplysninger som ikke fanges opp andre steder, kan du skrive det her. Overskriften slettes hvis man ikke har tilleggsopplysninger]

# Vedlegg

* Oversiktskart (1:50 000) [Utbyggingsområdet skal være avmerket. Nedbørfeltet skal tegnes inn. Kartet skal være tydelig og lesbart, med farger og gode tegnforklaringer.]
* Detaljert kart over utbyggingsområdet (1:5000). [Kartet skal vise beliggenhet av inngrep og tekniske installasjoner (vassdragstiltaket), for eksempel berørt areal i og ved elva, nye og eksisterende veger, elvekryssing i forbindelse med vassdragsinngrepet, inntaksdam og vannledning. Kartet skal omfatte berørt vassdragsstrekning og alle inngrep. Kartet skal være tydelig og lesbart, med gode tegnforklaringer. Prosjektet skal tegnes inn med farger.]
* Foto av berørt vassdragsstrekning [(kan være både innsjøer, tjern, bekker og elver).]